cyanic-selkie/wikianc huggingface dataset:
Jacob Gram
Gram var son til ein kjøpmann i Trondheim, og var sjølv kjøpmann i heimbyen. Han representerte valkrinsen Trondheim på Stortinget både i 1833 og 1836, på Omframtstortinget 1836-37 og på Stortinget 1839. I 1830 var han sekretær i Protokollkomiteen og medlem i komiteen om kjøpstadskatten, og i 1836 og 1836-37 medlem i Protokollkomiteen. I 1839 var han formann i Desisjonskomiteen og medlem i Komiteen om brannvesenet i byane. Også til 1842-stortinget vart Gram vald, men sa frå seg valet.
Det tyrkiske rådet
Det tyrkiske rådet eller Samarbeidsrådet for tyrkisk-talande statar (tyrkisk Türk Dili Konuşan Ülkeler İşbirliği Konseyi) er ein internasjonal organisasjon for tyrkiske land. Han blei skipa 3. oktober 2009 i byen Nakhitsjevan i Aserbajdsjan. Generalsekretariatet ligg i Istanbul i Tyrkia. Aserbajdsjan, Kasakhstan, Kirgisistan og Tyrkia er medlemmer i organisasjonen. To andre tyrkiske statar, Turkmenistan og Usbekistan, er ikkje medlemmer av rådet på grunn av sin nøytralitet, men er moglege medlemmer i framtida.
Det tyrkiske rådet har som mål å byggja på den felles kulturarva og identiteten til folka i medlemslanda sine. Moglege samarbeidsområde femner vidt, og omfattar mellom anna utdanning, vitskap, transport, toll, økonomi og turisme. Fred og stabilitet i regionen er eit anna mål med samarbeidet.
Mjellbreen
Mjellbreen er ein isbre som er 17 km lang, og som flyt nordaust mellom Bergersenfjella og Isachsenfjella i Sør-Rondane. Han vart kartlagt av norske kartografar i 1957 frå flyfoto tekne under U.S. Navy Operasjon Highjump i 1946–47, og namngjeven av dei.
Penn
Penn er ein skrive- og teiknereiskap som lagar linjer og strekar med blekk og vanlegvis er meint for bruk på papir. Det finst i dag eit stort tal internasjonale merke og typar til sals i bokhandlar og butikkar for kontor- og teikneutstyr.
Ordsoge
Ordet «penn» kjem via det norrøne penni opphavleg frå det latinske penna som tyder 'fjør'.
Hispaniolatanagarfamilien
Hispaniolatanagarfamilien, Phaenicophilidae, er ein liten biologisk familie av fire artar sporvefuglar. Familietaksonet er endemisk for øya Hispaniola.
Penn
Historikk
I oldtida skar ein til røyrpennar av siv som blei dyppa i blekk under bruk. Seinare blei det laga pennar av venge- eller halefjørene av gjæse eller andre store fuglar. På desse pennane blei fjørstammen skoren tvers over på skrå for å danna eit holrom til blakk og samstundes ein spiss, som eventuelt fekk ein splitt. Sidan kom splittpennar med lause pennesplittar av metall som var festa på enkle penneskaft. Slike stålpennar blei vanlege på 1800-talet.
Fyllepennen brukar òg ein spiss av metall men har blekket i ein patron eller eit holrom i skaftet. Dei første fyllepennane blei produserte av L.E. Waterman i USA i 1884. Seinare kom kulepennar der blekk i form av ein pasta blei plassert i det tynne pennerøyret og overført til papirunderlaget ved hjelp av ein ørliten rullande kule ytst på røyret. Prinsippet blei funne opp på slutten av 1800-talet, men kulepennar blei først selde i Storbritannia på 1930-talet og lansert på ein breiare marknad i 1945. Sidan har ulike tusjpennar med porøs filt- eller fiberpiss overteke for både fyllepennar, kulepennar og blyantar.
Hispaniolatanagarfamilien
Desse artane har hatt ein taksonomisk uklår status i fortida, dels i parulafamilien, dels i tanagarfamilien, og frå 2017 er dei lista som ein ny familie i EBird/Clements Checklist.
Penn
Tusjpennar
Tusjpennar, òg kalla fiberpennar og filtpenner, omfattar ulike typar skrive- og teiknepennar som inneheld ulike fargestoff. Fargestoffet sit i ein porøs behaldar i penneskaftet og pennane har ein filt- eller fiberpiss og er utstyrt med ei tett plasthette for at ikkje fargestoffet skal tørka fast i den fuktige spissen. I norsk daglegtale blir ofte alle skrivereiskapar med hette, det vil stort sett seia alle pennar som ikkje er tørre blyantar eller kulepennar med blekk og hard kule i spissen, omtalt som tusj.
Sprittusj er ein merkepenn med filttupp og med fargestoffet oppløyst i sprit. Dette gjev vassfast, delvis vaskeekte merking, og festar seg òg på glatte, ikkje-porøse materialar som plast og glas. Brukt til tagging er han nesten umogleg å få vekk. Det finst elles ei mengd tusjpennar i ulike storleikar og fargar og med ulike farge- og festeeigeneskapar.
Fylkesveg 512
Fylkesveg 512 finst i fleire fylke i Noreg:
Hispaniolatanagarfamilien
Artsliste
Hispaniolatanagarfamilien i rekkjefølgje etter eBird/Clements Checklist v2017 med norske namn etter Norske navn på verdens fugler:
Penn
Tusjpennar
Markerar eller markerpenner er tusjpennar som finst i eit stort fargeutval og ofte har ulike spisstjukkleik i kvar ende. Desse blir brukt av reklamebyrå og designerar når ein skal skissera trykksaker, produkt, kostyme og anna i fargar.
Produsentar
Ei lang rekkje internasjonale produsentar av teikne-, skrive- og kontorartiklar lagar pennar. Av kjende produsentar og merkenamn kan nemnast Bic, Penol, Pilot Pen, Pentel, Faber-Castell, Edding, Stabilo, Parker, Crayola og Staedtler. Det tyske Rotring spesialiserte seg særleg på tekniske røyrpennar, medan det engelske Letraset sidan 1970-talet har levert tusjmarkerar i eit stort tal fargenyansar til profesjonell bruk i reklameindustrien.
Tekniske pennar og andre typar
Det finst òg penneforma instrument som blir brukt innan datateknologi og på tekniske apparat.
Den første Rastatt-kongressen
Den første Rastatt-kongressen opna i november 1713 og bestod av forhandlingar mellom Frankrike og Austerrike for å enda den spanske arvefølgjekrigen. Forhandlingane kulminerte med freden i Rastatt signert den 7. mars 1714. I lag med den viktigare freden i Utrecht, som gjorde fred mellom Filip V og Frankrike på den eine sida, og Storbritannia, Dei sameinte Nederlanda og hertugdømet Savoie på den andre.
Kjelder
Første kongres i Rastatt Rastatter Friede First Congress of Rastatt
Tusjpenn
Tusjpenn, òg kalla filtpenn, fiberpenn eller berre tusj på norsk, er ulike typar skrive- og teiknepennar. Slike pennar har ulikt fargestoff (tusj, blekk og anna) i ein porøs behaldar i penneskaftet, ein fiberpiss av filt eller nylon og ei tett plasthette slik at ikkje fargestoffet tørkar fast i den fuktige spissen. Nokre tusjpennar med fiberpiss kan etterfyllast med fargestoff, men dei fleste blei kasta når dei er brukt opp eller har gått tørre. Ein annan type tusjpennar er tekniske røyrpennar med blekkpatroner og hole stålspissar.
Historikk
Lee Newman tok patent på ein markeringspenn med filtspiss i 1910. I 1926 tok Benjamin Paskach patent på ein fylle-målarkort (fountain paintbrush), som hadde handtak med ein svamp i enden som inneheldt fleire målarfargar. Tusjar av denne typen byrja å bli utbreidde med Sidney Rosenthal sin Magic Marker frå 1953, som var laga av eit glasrøyr med blekk og ein filttråd. I 1958 var filttusjar blitt vanlege til mange ulike bruksområde, som merking og plakatar. I 1962 blei den moderne tusjpennen med fiberspiss (til forskjell frå filtspiss, som vanlegvis er tjukkare) utvikla av Yukio Horie frå Tokyo Stationery Company (seinare Pentel).
Typar tusjpennar
Tusjpennar kan ordnast etter bruksområde eller eigenskapar, til dømes festeeigenskapane til fargen, profil på spissen og strektjukkleik. Det finst ei mengd slike pennar med ulike namn. På norsk bruker ein blant anna desse nemningane:
I tillegg finst det tusjpennar for meir spesiell bruk, til dømes merkepennar med fargestoff som berre viser i ultrafiolett belysning og blir brukte merking av verdisaker.
Ferdinand Hagerup
Hagerup var ordførar i Borgund. Både i 1839 og 1845 møtte han på Stortinget frå Romsdals amt. Han var i 1839 medlem i Protokollkomiteen og i komiteen som såg på «Hjelms lovarbeider». I 1845 var han medlem i Næringskomite nr 1. På valtinget hausten 1856 vart han vald til stortingsmann, men omkom i ei kollsegling utanfor Eidem i Fræna straks føre jul, ein månad før stortinget vart opna.
Real Live
Real Live er eit konsertalbum av Bob Dylan frå Europa-turneen hans i 1984. Det kom ut same året på Columbia Records. Det meste av konserten vart spelt inn på Wembley Stadium den 8. juli, mn «License to Kill» og «Tombstone Blues» kom frå St James' Park i Newcastle den 5. juli, og «I and I» og «Girl from the North Country» vart spelte inn i Slane Castle i Irland den 8. juli
Albumet vart produsert av Glyn Johns og har Mick Taylor (tidlegare Rolling Stones) på sologitar, Ian McLagan (tidlegare frå Faces) på keyboard, og ein gjesteopptreden av Carlos Santana. Real Live vart spelt inn på turneen etter albumet Infidels og medan Infidels fekk god kritikk, fekk Real Live meir blanda mottaking.
Plystretanagarfamilien
Plystretanagarfamilien er ein biologisk familie med ei einaste slekt, Calyptophilus. Gruppa er på to fugleartar som har hatt uklår plassering innanfor den biologiske ordenen Passeriformes, sporvefuglar. Dei er endemiske for øya Hispaniola.
Dette er fuglar på 18 til 21 centimeter i kroppslengd, mørk brungrå overside og lys, nesten kvit underside. Dei har ei gul markering mellom auget og nebbet og på framkanten av vengene. Nebbet er relativt langt, beina og føtene er kraftige. Begge artar er i nedgang og er lista som nær truga - sårbar hos Birdlife International.
Slekta var tidlegare rekna som medlem av tanagarfamilien, Thraupidae, men frå 2017 blei ho sett inn i sin eigen familie Calyptophilidae.
Artslista
Calyptophilus i rekkjefølgje etter EBird/Clements Checklist v2017 med norske namn etter Norske navn på verdens fugler:
Trekongemøtet 1914
Trekongemøtet 1914 var eit internasjonalt møte som fann stad den 18.–19. desember 1914. Då samla dei tre nordiske kongane Christian X av Danmark, Håkon VII av Noreg og Gustaf V av Sverige seg saman med utanriksministrane Scavenius, Wallenberg og Ihlen på lensresidensen i Malmö for samtalar etter utbrotet av fyrste verdskrigen. Den svenske og norske kongen kom med tog frå Stockholm og Oslo, medan den danske kongen kom over Øresund med marinefarkosten «Heimdal». Utover middagar og høgtidelege talar, var det forhandlingar om økonomiske og folkerettslige spørsmål som hadde med krigen å gjera. Eit resultat vart at dei stadfesta semje om nøytralitetslinja.
I november 1917 blei det halde endå eit trekongemøte i Oslo.
Statssjefmøte ved utbrotet av andre verdskrigen
Eit liknande trekongemøte vart føreslått av Christian X av Danmark etter utbrotet av andre verdskrigen i september 1939. Det kom i stand i Stockholm i oktober same år, i form av eit statssjefmøte mellom dei tre kongane, og dessutan saman med den finske presidenten Kyösti Kallio.
Harpenden
Harpenden  er ein by i grevskapet Hertfordshire i England. Han har kring 30 000 innbyggjarar.
Al Jadi
Al Jadi er ein landsby i Jizan-regionen, sørvest i Saudi-Arabia.
Kay Fisker
Hovudverket hans er Aarhus Universitet, som er tatt opp i Danmarks kulturkanon.
I studietida var han tilsett på Anton Rosens arkitektkontor frå 1912, hos Sigurd Lewerentz og Gunnar Asplund i Stockholm i 1916 og hos Hack Kampmann i København frå 1918.
Saman med studiekameraten Aage Rafn vann han i 1916 fystepremie i ein konkurranse om stasjonar på Gudhjemsbanen på Bornholm. Desse vert reist i ein pittoresk nyklassisisme og ein del av dei vert freda i 1984.
Hovudverket Aarhus Universitet vert frå starten av planlagd etter 1. premieprosjektet i konkurransen om bygginga av universitetet i 1931. Det er utført av Fisker, C.F. Møller og Povl Stegmann saman med hagearkitekten C.Th. Sørensen. Dei fyrste bygningane stod ferdige i 1933 og er teikna av desse. Seinare bygningar er reist i same stil, med C.F. Møller som arkitekt.
Prisar og utmerkingar
Fisker mottok Eckersbergmedaljen i 1926 og C.F. Hansenmedaljen i 1947 for Aarhus Universitets bygningar. Han var innehavar av Dannebrogordenen og Dannebrogordenens hederstegn, den franske Æreslegionen og den svenske Nordstjerneordenen.
Roger
Roger er ei opphavleg engelsk form av det germanske mannsnamnet Rodger, kjend på norsk som Roar. Hroðgar er ein gammalengelsk og Hróðgeirr ein norrøn variant av namnet.
Namnet er sett saman av Ro-, som kan koma av det norrøne ordet hróðr eller gammalhøgtysk hruod, som begge betyr 'ære' eller 'vidspurd', og -ger, som kan koma av norrønt geirr eller gammalhøgtysk ger, med tydinga 'spyd', eller av urnordisk *hariaR, 'krigar' eller *wariaR, 'forsvarar'.
Roger har norsk namnedag den 4. januar og svensk namnedag den 2. juni.
Bruk
Roger er særs utbreidd i Belgia og er ellers mykje brukt i USA, Sverige, Noreg og Frankrike. Den tyske forma Rüdiger er vanleg i Tyskland.
I 2009 var det 9 152 norske menn som heitte Roger. Namnet kom i bruk i Noreg på 1900-talet, og bruken voks til ein topp på siste halvdel av 1960- og heile 1970-talet, då over 0,8 % av nyfødde gutar fekk namnet.
Kjende namneberarar
Personane i lista er ordna kronologisk etter fødselsår.
Mount Holdsworth
Mount Holdsworth er eit granitt fjell, 2360 moh i austlege delen av Monteath Hills i Victory Mountains i Victoria Land i Antarktis. Det vart namngjeve av New Zealand Federated Mountain Clubs Antarctic Expedition, 1962–63, etter Gerald Holdsworth, leiaren for det nordlege laget til denne ekspedisjonen.
Magnis i Carvoran
Magnis eller Magna (Magnae Carvetiorum) var ein romersk festning ved Hadrianmuren nord i Britannia. Ruinane er no kjende som Carvoran Roman Fort og ligg nær Carvoran i Northumberland i Nord-England. Ein trur festningen blei plassert her i samband med romarvegen Stanegate, før ein bygde Hadrianmuren. Festningen er ikkje fysisk tilknytt muren. Vallum-grøfta går til skilnad frå mange andre stader nord for festningen, og skil han dermed frå muren.
På staden ligg det no eit museum, Roman Army Museum.
Namn
Festningen ved Carvoran blir vanlegvis identifisert som den 'Magnis' som er nemnd både i Ravenna-kosmograpfien og Notitia Dignitatum. Vidare prov for namnet kjem frå eit innskriftfragment (RIB 1825) som William Hutchinson skal ha sett i 1766 men som no er gått tapt, men som viste til «numerus Magne<c>e(n)s(ium)» ('frå eininga ved Magn[...] ....'). Namnet kunne vore ei latin nominativform Magni, eller Magna, og festningen blir også nokre gonger kalla «Magna» i dag. Namnet tyder 'stor' på latin, og passar dårleg på denne relativt vesle festningen. Det er gjort framlegg om at namnet kjem frå det keltiske ordet maen som tyder 'stein'.
Festningen
Magna blei opphavleg bygd for å vakta krysset mellom romarvegane Maiden Way (som gjekk frå nord til sør) og Stanegate (som gjekk frå vest til aust), hovudtilførselsvegen mellom Coria (Corbridge) i aust og Luguvalium (Carlisle) i vest. Festningen er såleis eldre enn Hadrianmuren. Ruinane ligg ved Carvoran i Greenhead civil parish iNorthumberland i England. Magna er ein av 16 romerske festningar langs Hadrianmuren. Det var også 80 mindre milecastle-festningar og 158 vakttårn langs heile muren. Maiden Way ran sør frå Magna til Bravoniacum (Kirkby Thore nær Penrith). Det låg ein festning midtvegs mellom desse to på Maiden Way, Whitley Castle eller Epiacum, like nord for noverande Alston i Cumbria, med sjølve festningen like over fylkesgrensa i Northumberland.
Fem hundre bogeskyttarar frå Hama, kjende som Cohors Prima Hamiorum Sagittaria, var stasjonerte ved Magna frå år 120.
Roman Army Museum
Roman Army Museum ved Magna blir drive av Vindolanda Trust. Som museet ved Vindolanda blei Roman Army Museum modernisert og gjenopna i 2011. Museet skildrar grenselivet ved den nordlege grensa til Romarriket. Museet viser både funn frå romartida, som våpen og verktøy, replikaer i full storleik, ein 3D-film om Hadrianmuren i fortid og samtid, og ei stor tidsline for Hadrianmuren. Det er også eit galleri vigd keisar Hadrian sjølv.
Eva Peron
María Eva Duarte de Perón (alias María Eva Ibarguren, men best kjent som Evita (Lille Eva) var ein argentinsk skodespelar, songar og presidentfrue. Ho var gift med general Juan Perón. Eva Perón spelte ei viktig rolle i den politiske utviklinga i Argentina.
Nipebreen
Nipebreen er ein brei isbre mellom Austkampane og Menipa i Sør-Rondane. Han vart kartlagt av norske kartografar i 1957 frå flyfoto tekne under U.S. Navy Operasjon Highjump i 1946–47, og namngjeven av dei.
Golda Meir
Golda Meir, kjent som Golda Myerson frå 1917–1956) var fjerde statsminister i og ein av grunnleggjarane av Staten Israel.
Rollin' On the River
Rollin' on the River er eit samlealbum av det amerikanske rockebandet Creedence Clearwater Revival, released in 1988.
Golda Meir
Meir var fødd Golda Mabovitz (kyrillisk skrift Голда Мабович) i ein fattig familie i Kyiv, i Det russiske imperiet (noverande Ukraina). Ho hadde to søstrer pluss fem søsken som døydde som barn. Åtte år gamal emigrerte ho i 1906 saman med familien sin til Milwaukee i Wisconsin.
Golda Meir vart gradvis meir involvert i den jødiske sionistiske rørsla. På slutten av den andre verdskrigen, tok ho del i forhandlingane med britane som resulterte i stiftinga av staten Israel. Meir var ein av dei 24 personane som 14. mai 1948 skreiv under på Israels sjølvstendeerklæring. Det første israelske passet vart gitt til Golda Meir, og ho kunne reise til USA for å samle inn pengar til den nye staten. Då ho vendte tilbake vart ho landets første ambassadør i Sovjetunionen, der ho var i teneste ei kort tid før ho forlet Moskva i 1949. Ho kom attende til Israel i 1949 for å bli minister for arbeidarpartiet.
The Concert av Creedence Clearwater Revival
The Concert er eit konsertalbum av det amerikanske rockebandet Creedence Clearwater Revival, gjeve ut av Fantasy Records i oktober 1980. Musikken vart spelt inn i Oakland Coliseum i Oakland i California den 31. januar 1970.
Opphavleg vart albumet feilaktig kalla The Royal Albert Hall Concert. Berre seinare vart det oppdaga at han ikkje vart spelt inn i Royal Albert Hall, og det fekk dermed nytt namn.
Albumet nådde 62. plass på Billboard 200 i 1981. Albumet selde til gullplate i 1986 og sidan platina (1 million) i 1996.
Innhald
Alle songar skrivne av J. C. Fogerty, utanom der andre er nemnde.
Knut den heilage
Knut IV av Danmark var konge av Danmark frå 1080 til 1086, då han blei drepen. Han blei seinare helgenerklært som den første dansken, og er kjend som Knut den heilage. Etter norrøn namneskikk heiter han Knut Sveinsson, dansk Knud Svendsen.
Sør-Syria
Bruken av Sør-Syria var vanleg tidleg på 1900-talet og vert framleis stundom nytta i politikk, litteratur og lokalhistorie.
I følgje referat frå det niande møtet til Folkeforbundet sitt permanente mandatråd vart «Sør-Syria» foreslått som namnet på mandatmakta Palestina på arabisk.
Knut den heilage
Familie
Knut blei konge av Danmark etter bror sin, Harald Hen. Knut var den andre i rekkja av Svein Estridsson sine fem søner som blei kongar av Danmark. Han søkte først kongemakta då faren døydde i 1076, men blei vraka til fordel for bror sin. Deretter flykta han for ei tid til Sverige, og vende så tilbake som tronkrevjar då Harald døydde.
Regjeringstid
Knud viste seg vera ein ærgjerrig og from konge. Han ynskte å gjenreisa riket til Knut den mektige, men dette syntest ikkje dei danske stormennene om. Han hadde allereie delteke på hærtog mot England i 1069, under far sin, og i 1075, då han herja York. På tilbakevegen stoppa han i Flandern som gjennom sitt fiendskap mot Vilhelm erobraren var ein nyttig alliert.
I 1085 samla Knut heile den danske leidangflåten – kanskje så mange som 1000 skip – i Limfjorden for å reisa til England og avsetja normannarstyret til Vilhelm erobraren. Dei kom aldri avgarde på grunn av den pågåande konflikten med den tysk-romerske keisaren, Henrik IV, ved sørgrensa av landet. Først ut på sommaren fekk leidangsflåten lov til å dra heim. Dette førte til ope opprør, og Knut måtte flykta frå kongsgården Børglum til Aggersborg og vidare til Viborg og Slesvig før han enda opp i Odense. Året etter ville han gjera eit nytt forsøk, og fekk igjen samla ein flåte i Limfjorden saman med svigerfaren. Denne gongen blei han forhindra frå å slutta seg til flåten, og denne blei nok ein gong oppløyst.
Knut betra kyrkja si stilling i riket og forventa at folk heldt høgtidene særs heilage. Han ville innføra tiande, innføra strengare straffer for lovbrot utført på heilagdagar og skriva ut nye skattar. Han påla òg leidangen å delta i det planlagde hærtoget mot England, og straffa motvilje mot å delta i hærtoget med nye bøter.
Knut sin iver etter både krig og reforma skapte motstand i folkesetnaden. I 1086 braut eit folkeleg opprør ut, truleg på grunn av nokre eller alle desse årsakene.
10. juli 1086 blei kong Knut drepen i Sankt Albani kyrkje i Odense. Blant følgjet til kongen var det berre bror hans, Erik Ejegod, som slapp unna. Knut vart gravlagt i domkyrkja som han sjølv hadde late reisa.
Helgen
Like etter at Knut var drepen gjekk mellom andre broren Erik Ejegod i gang med å få han erklært som helgen. Ni uår under regjeringstida til etterfylgjaren Olof blei tolka som teikn på at Gud straffa kongsdrapet i kyrkja. Utsendingar frå Eirik III lukkast overtala pave Paschalis II til å kanonisera kongen, og i 1100 eller 1101 blei han den første danske helgenen og den einaste danske kongen som er rekna som helgen. Helgennamnet hans er San Canuto og han har festdag den 19. januar. I kunsten blir han som regel avbilda med sverd og kongekrone. Ei lanse eller piler kan òg vera symbola hans ettersom det var med desse han etter tradisjonen blei drepen.
Leivningane etter Knut blei lagt i eit gyllent helgenskrin på altaret i Sankt Knuts kyrkje i Odense. Skjeletta av både Knut den Heilage og broren Benedikt ligg utstilt i krypten under domkyrkja, der dei er utstilt i gjennomsiktige kister.
Rundt 1120 skreiv munken Ælnoth frå Canterbury eit helgenskrift om Knut. Som helgen er Knut sett på som ein from og streng, men rettvis konge som kjempa for kyrkja utan tanke på eigen person og enda som martyr. Andre syn på kongen er at han var valdsam og plaga folket med urimelege krav.
Aach ed Djâjé
Aach ed Djâjé er eit fjell sørvest i Libanon. Det har ei høgd på 1304 meter over havet.
Mikkel Borge
Mikkel Johannesson Borge var ein norsk lensmann frå Haus i Hordaland. Han var son til Johannes Mikkelsen Borge.
Borge var lensmann i Årstad frå 1822. Han representerte Søndre Bergenhus amt på Stortinget 1836, Omframtstortinget 1836-37 og stortinga 1839 og 1842. Han var medlem i Justiskomiteen i 1836 og 1836-37, i Budsjettkomiteen i 1939 og i komiteen om embetsgardar i 1842.
Fylkesveg 496
Fylkesveg 496 finst i fleire fylke i Noreg:
Immingham
Immingham  (lokalt stundom kalla Ming-Ming) er ein by i grevskapet Lincolnshire i England. Han har kring 12 000 innbyggjarar og ligg på sørbreidda av Humberestuaret. Han ligg 10 km nordvest for Grimsby.
Mušketovbreen
Mušketovbreen er ein stor isbre som flyt nordaustover, og drenerer området mellom Wohlthatmassivet i vest og Weyprechtfjella, Payerfjella og Lomonosovfjella i aust i Dronning Maud Land. Han vart oppdaga og kartlagt frå flyfoto av Den tyske antarktisekspedisjonen i 1938-39. Han vart kartlagt på ny frå flyfoto og landmålingar av Den sovjetiske antarktisekspedisjonen i 1958–59, og kalla opp etter Ivan V. Musjketov (1850–1902), ein russisk geolog og geograf.
Fylkesveg 496 i Oppland
Fylkesveg 496 i Oppland går mellom Lesja i Lesja kommune og Dombås i Dovre kommune. Vegen er 20,1 km lang.
NM i turn 1983 for menn
Noregsmeisterskapen i turn 1983 for menn vart avvikla i Sandnes helga 8. og 9. oktober. Deltakarane tevla i tolvkamp, dobbelt program i alle seks øvingane med både obligatoriske og sjølvvalde program i øvingane.
Tolvkamp
<br style="clear:both;" />
Holiday Peak
Holiday Peak er eit fjell over 800 moh som ligg mellom den lågare enden av Miersbreen og Adamsbreen i Victoria Land i Antarktis. Det fekk dette namnet av den newzealandske Victoria University of Wellington Antarctic Expedition, 1960–61, på grunn av plasseringa oppom juleleiren til ekspedisjonen.
Maurice de Vlaminck
Maurice de Vlaminck var ein fransk målar, grafikar og forfattar. Som biletkunstnar vert han rekna til fauvistane.
Inger Anne Frøysedal
Inger Anne Hovind Frøysedal er ein norsk veterinær og tidlegare friidrettsutøvar frå Stryn som vart norsk meister i tresteghopp seks år i rad, 2009-14. I barneåra var ho medlem i Oppstryn IL, sidan representerte ho osloklubben IK Tjalve.
Maurice de Vlaminck
Vlaminck voks opp i Paris, der foreldra var musikarar. Han gjekk inn i militæret, der han møtte André Derain. Derain lærte Vlamick å måle, og dei to vart seinare gode målarvenner. Vlaminck var elles sjølvlært som målar. Han var særleg inspirert av Vincent Van Gogh og seinare Paul Cézanne.
I 1905 var Vlamick mellom dei såkalla fauves ('ville') som stilte ut på Salon d'automne og på Salon des Indépendants i Paris. Stilen hans var prega av målarkollegaene som sokna til fauvismen. Han beheldt heile sitt lange målarliv sin eigen stil, med ganske tjukk måling og store, sikre strøk. Vlaminck brukte gjerne primærfargar, og kunne eksperimentera med å ta måling rett frå tuba og påføra henne i tjukke lag. Fargane er noko meir avdempa enn hos førebileta. Særleg etter å ha sett ei retrospektiv utstilling av Paul Cézanne sine verk i 1907 vart han påverka av den postimpresjonistiske stilen hans, og tok i bruk meir dempa koloritt med «arkitektonisk fast oppbygd maleri».
Inger Anne Frøysedal
Aktiv
Etter å ha vunne bronsemedaljen i tresteghopp i NM 2007 og sølvmedaljen året etter, var Frøysedal åra frå 2009 til 2014 den beste kvinnelege tresteghopparen i Noreg. Desse seks sesongane vann ho årleg gullmedaljen i øvinga. Under eit stemne i juli 2010 nådde ho 13,88 meter i eit tresteghopp, men medvinden var for sterk til at det vart norsk rekord. Frøysedal deltok i EM i friidrett 2010 i Barcelona, med 13,51 m (=nr 21) rauk ho ut i kvalifiseringa. Ho sette personleg rekord i tresteghopp med 13,71 m då ho vart noregsmeister i Kristiansand i 2012.
Maurice de Vlaminck
Motiva i bileta hans er oftast stilleben og landskap, sjeldnare figurar.
Inger Anne Frøysedal
Aktiv
Frøysedal presterte personbeste i lengdehopp med 6,12 meter ved eit stemne i Florø i 2010. Året etter tok ho NM-sølv i øvinga.
Maurice de Vlaminck
Forfattaren Maurice de Vlaminck skreiv cirka 20 bøker. Han skreiv dikt, fiksjon og memoar, og illustrerte fleire bøker. Ingen av bøkene hans er utgitt på norsk.
Al Jaradiyah
Al Jaradiyah er ein landsby i Jizan-regionen, sørvest i Saudi-Arabia.
Freden i Rastatt
Freden i Rastatt frå 7. mars 1714 enda fiendskapen mellom Frankrike og Austerrike mot slutten av den spanske arvefølgjekrigen. Han supplerte freden i Utrecht, som året før hadde enda fiendskapen mellom Frankrike på den eine sida og Storbritannia og Dei sameinte Nederlanda på den andre. Ein tredje avtale, freden i Baden, måtte til for å ende krigen mellom Frankrike og Det tysk-romerske riket.
Freden vart forhandla fram ved Den første Rastatt-kongressen i 1713 og 1714 av den franske marskalken Claude Louis Hector de Villars og den austerrikske prinsen Eugene av Savoie.
Randy Brecker
Randal «Randy» Brecker er ein amerikansk trompetist og valthornist. Han er storebror til avdøde Michael Brecker (1949 - 2007).
Han har opptrådt eller spelt inn plater med Stanley Turrentine, Billy Cobham, Bruce Springsteen, Lou Reed, Sandip Burman, Charles Mingus, Blood, Sweat & Tears, Horace Silver, Frank Zappa, Parliament-Funkadelic, Chris Parker, Jaco Pastorius, Dire Straits, Todd Rundgren, Blue Öyster Cult, Spyro Gyra og mange fleire. I sine formative år, studerte Brecker trompet med Bill Adam ved Indiana University.
Som sidemann
Med Arkadia Jazz All Stars Med Aerosmith Med Carla Bley Med Blood Sweat & Tears Med Brother Jack McDuff Med Alphonse Mouzon Med Jaco Pastorius Med Duke Pearson Med Lou Reed Med Horace Silver Med g.org
Møretrygd
Møretrygd Gjensidig Forsikring er eit gjensidig skadeforsikringsselskap med kontor i Ålesund, Volda og Fosnavåg. Selskapet er samansett av ei rekkje mindre selskap som har fusjonert, der dei viktigaste var Assuranseforeningen "Havfiske" (1871), Sunnmøre Båttrygdelag (1890), Herøy Båttrygdelag (1917) og Volda Branntrygdelag (1866).
I 2011 hadde selskapet ei premieinntekt på ca kr 130 millionar og eigenkapital på kr 273 millionar. Tradisjonelt var Møretrygd eit sjøforsikringsselskap (sjøtrygdelag), men dekkjer no alle vanlege skadeforsikringar, også på land.
Selskapet tek mål av seg å vere det lokale selskapet for Nord-Vestlandet og dekkje forsikringsbehova til både privatpersonar, verksemder og reiarlag. Selskapet er ein viktig del av den maritime klyngja på Sunnmøre.
Som det einaste selskapet i Noreg har Møretrygd utarbeida alle forsikringsvilkår og informasjonsmateriell for den landbaserte delen av verksemda på nynorsk.
Fylkesveg 453 i Oppland
Fylkesveg 453 i Oppland går mellom Finna bru (Vågåmo) og Sandvika i Vågå kommune. Vegen er 12,2 km lang.
Aafrah
Aafrah er eit fjell aust i Libanon. Det har ei høgd på 1645 meter over havet.
Good Singin', Good Playin'
Good Singin', Good Playin' er det siste studioalbumet til Grand Funk Railroad i 1970-åra, gjeve ut på MCA Records (MCA 2216) i 1976.
Bandet var i røynda oppløyst, men etter at Frank Zappa uttrykte interesse i å produsere eit album for dei, kom dei saman att for å prøve å spele inn eit album. Albumet vart spelt inn i 1976 for MCA Records. Zappa spelte òg sologitar på albumet, på songen «Out to Get You». Sjølv om kombinasjonen verka bisarr, sa Grand Funk-trommeslagaren Don Brewer «Heile synspunktet hans på kva rock and roll handlar om er i houvdsak det same som vårt... Hald det så enkelt som mogeleg og bruk så mykje ballar som mogeleg.»  Zappa sa «Alt eg gjorde var på ein dokumentar-aktig måte lage ei plate som fortel deg nøyaktig korleis dei høyrdest ut. For første gongen på plate kan ein høyre Grand Funk Railroad ... og dei er fantastisk, fan-tastisk med ein F tre gonger så stor som deg!» Den første dagen dei var i studio for å leggje på ekstraspor, så valde Grand Funk å gå frå kvarandre att, og Zappa var oppe til kl. 04 om morgonen for å overtale dei om å bli.
Albumet vart ikkje ein kommersiell suksess og nådde berre 52. plassen på Billboard Top 200''.
Lister
Album Singlar
Don Quijote
Don Quijote (på eldre spansk også som Don Quixote), eller eigentleg El ingenioso hidalgo Don Quijote de la Mancha («Den skarpsindige lågadelsmannen Herr Quijote frå La Mancha»), er eit prosaverk av spanjolen Miguel de Cervantes Saavedra (1547–1616). Verket består av to delar utgitt i 1605 og 1615. Det er kanskje eit av dei viktigaste spanske verka nokon gong og la på mange måtar grunnlaget for ein moderne skrivemåte innan skjønnlitteraturen. Det blir ofte rekna som den første romanen i vestleg litteratur.
Andre Bjerke skrev et lite dikt til
Fylkesveg 453 (fleirtyding)
Fylkesveg 453 finst i fleire fylke i Noreg:
Barton Hills i Bedfordshire
Ein stor del av området er styrt av Natural England som eit nasjonalt naturreservat. Reservatet har òg status som Site of Special Scientific Interest.
Frei prestegard
Frei prestegard (også kalla Frei gamle prestegard) ligg like aust for Frei kyrkje, med utsyn mot Freifjorden. Våningshuset har 2 1/2 etasjar og ståande panel utvendig. Like i forkant av hovudbygningen er eit lite, raudmåla stabbur, og på nordsida er eit låvekompleks. Det er ein hage ved prestegardsbygningen.
Killingworth
Killingworth , tidlegare Killingworth Township, er ein by nord for Newcastle upon Tyne i grevskapet Tyne and Wear i England. Han har kring 9500 innbyggjarar.
Han vart bygd som ein planlagt by i 1960-åra og dei fleste innbyggjarane pendlar til Newcastle. Killingsworth har eit større handleområde med gode bussamband til resten av Tyne and Wear.
Den maronittiske kyrkja
Den maronittiske kyrkja (eller Den maronittisk-katolske kyrkja; Den maronittiske gresk-katolske kyrkja) er ei av 23 særkyrkjer i den katolske kyrkja. Kyrkja følgjer den bysantinske ritusen og brukar syrisk og arabisk som liturgisk språk, men anerkjenner paven som religiøst overhovud. Den maronittiske kyrkja har kring 3 100 000 tilhengarar, dei fleste i Midtausten, Sør- og Nord-Amerika. Ho utgjer ei av dei viktigaste religiøse gruppene i Libanon, der rundt 21 % av folkesetnaden er maronittar.
Kyrkja går tilbake til heilage Maron, som levde kring 400. Ho byrja med klosterordenen han grunnla. På 600-talet utvikla maronittane seg til ei eiga kyrkje, ettersom dei var tilhengarar av monoteletismen. Patriarken, Yuhanna Marun, sigra over keisar Justinian II av Bysants. På 1100-talet gjekk kyrkja inn i ein kommunion med pavestolen.
Kyrkja har politisk sett spelt ei stor rolle i nyare tid. Den libanesiske borgarkrigen på 1900-talet stod for ein stor del mellom maronittane og muslimane. Ifølgje nasjonaltraktaten skal presidenten i Libanon vera maronitt, medan statsministeren skal vera sunni-muslim, formannen i parlamentet sjia-muslim og viseformannen drusar.
Kyrkja er leia av den maronittiske patriarken av Antiokia, som no har sete i klosteret Bkerké i utkanten av Jounieh nord for Beirut. Patriarken sidan 2011 er kardinal Bechara Boutros al-Rahi.
Sølibat er ikkje eit krav for prestane, men for biskopane og patriarkane.
Struktur
Den maronittiske kyrkja er organisert i 23 eparki (bispedømme), der åtte er erkeeparki (kursivert i lista). I tillegg kjem to eksarkat (mindre skrifttype i lista).
Den maronittiske kyrkja er delt inn i 23 eparki (bispedømme), der åtte er erkeepark (kursivert i lista). I tillegg kjem to eksarkat (mindre skrifttype i lista).
Fritt frambyggbru
Fritt frambyggbru, òg kalla FFB-bru, er ei nemning som vert nytta i Noreg om betongbruer som vert bygde utan at det er naudsynt å stø forskalinga for sjølve bruspennet opp med stillas frå terrenget eller på annan måte. Det vert bygd bruspenn samstundes ut frå kvar si side av ein eller fleire pilarar, slik at bruspenna på kvar side balanserer kvarandre med pilaren som støttepunktet. Forskalinga vert då laga som såkalla støypevogner som vert skyve utetter bruspennet på kvar side av pilaren etter kvart som kvar seksjon vert ferdig. Ei fritt frambyggbru vert difor ofte litt «humpete» av di det ikkje er lett å få overgangen mellom kvar ferdigstøypte seksjon heilt plan.
Fritt frambygg er ei vanleg brubyggingsmetode i Noreg, nytta i fleire vegsamband over fjordar og sund.
Bruer av anna materiale enn betong
Bruer bygde av stål i form av fagverksbruer, bogebruer, bjelkebruer og anna, kan likeeins vere sjølvberande under byggjearbeidet, men vert i Noreg vanlegvis ikkje kalla Fritt frambyggbru.
Ringvassøy kyrkje
Ringvassøy kyrkje er ei arbeidskyrkje frå 1977 som ligg på Hansnes i Karlsøy kommune i Troms og Finnmark. Kyrkja er bygd i betong og har 400 sitjeplassar. Arkitekt var Nils Toft.
Leigh-on-Sea
Leigh-on-Sea, stundom berre kalla Leigh, er ein by i grevskapet Essex i England. Han har kring 21 000 innbyggjarar. Han vart eit verdsleg sokn i 1996.
Ringvassøy kyrkje
Tanken om å byggje kyrkje på Hansnes vart lansert i etterkrigsåra da bygda vart etablert som kommunesenter i Karlsøy kommune. Det fyrste forslaget vart fremja formelt i 1953, og lenge var det snakk om å flytte Karlsøy kyrkje frå Karlsøya til Hansnes. Men lite skjedde før prestesetet òg vart flytta til Hansnes i 1970.
Freden i Baden
Freden i Baden var avtalen som enda fiendskapen mellom Frankrike og Det tysk-romerske riket, som hadde vore i krig sidan starten av den spanske arvefølgjekrigen. Han vart signert den 7. september 1714 i Baden i Sveits og utfylte freden i Utrecht og freden i Rastatt der keisar Karl VI aksepterte Utrecht-avtalen på vegner av Habsburgmonarkiet. I Baden-traktaten vart det formelt fred mellom Frankrike og Det tysk-romerske riket og den siste av dei mange konfliktane som var ein del av den spanske arvefølgjekrigen enda.
Ringvassøy kyrkje
Biskop Kristen Kyrre Bremer vigsla kyrkja 12. juni 1977 etter at bygdefolket hadde samla inn store summar til bygginga.
Inventar
Over altaret heng ein keramisk kross som er laga av kunstnaren Marie Fangel frå Tromsø. Harald Bodøgaard har laga ei gulldue som heng over døypefonten, medan Bjørg Heggstad Jakhelln har laga eit vevd teppe. Finn Henrik Bodvin har laga fem tresnitt med ulike bibelske motiv. Orgelet er frå 1980 og har 13 register.
Isstormen i Nord-Amerika januar 1998
Isstormen i Nord-Amerika januar 1998 var ein isstorm som råka Ontario, Quebec og New Brunswick i Canada og New York, nordlege New Hampshire og Vermont og mykje av Maine i USA i januar 1998. Sjølve isstormen vara mellom 5.–9. januar. Til saman døydde 44 menneske i Canada og USA som ei fylgje av isstormen.
I Canada vart fleire enn 1 000 straumstolpar og -master rivne over ende og éin million menneske i Quebec miste straumen for mange dagar. Nokre miste straumen for fleire veker. Mange haddde vanskar med oppvarminga av husa sine.
Almagor
Almagor (hebraisk אַלְמָגוֹר) er ein moshav nord i Israel. Han ligg nord for Genesaretsjøen og høyrer til Emek HaYarden regionale kommune. I 2011 hadde han eit folketal på 326.
Landsbyen vart grunnlagd i 1961 som ein Nahal-busetjing, før han vart gjort sivil i 1965. Namnet kjem frå eit par ord som tyder «utan frykt» (Al tyder «utan»; magor tyder «frykt»). Før moshaven vart grunnlagd var staden åstad for slaget ved Tel Motila mellom Israel og Syria den 2. mai 1951. I dag står det eit stort minnesmerke på staden.
Andy Cole
Andrew Alexander Cole, kjend som Andy Cole, er ein britisk-engelsk tidlegare fotballspelar fødd i Nottingham. Tida 1990-2008 var han aktiv i 12 ulike engelske fotballklubbar på nivå ein eller to i seriesystemet. Cole er særleg kjend for dei sju åra, 1995-2001, i Manchester United-drakt, der han mellom anna var med å vinne Meisterligaen 1999.
Aktiv
Cole slo gjennom i Newcastle United, ein klubb han spelte på frå februar 1993 til januar 1995. På 70 kampar skåra han heile 55 mål for Newcastle og var toppskårar i Premier League 1993/94. 10. januar 1995 vart Cole overført til Manchester United, mot 7 millionar engelske pund, ein då rekordhøg sum for ein engelsk fotballspelar. Med Manchester United vann han ligaen fem gongar, FA-cupen to gongar og Meisterligaen 1999.
Cole spelte 15 landskampar på Englands landslag, ofte som innbytar. Hans einaste landslagsmål kom i sluttsekunda då England i mars 2001 vann 3-1 over Albania i ein VM-kvalifiseringskamp i Tirana.
Heilt på tampen av året 2001 gjekk turen frå Manchester United til Blackburn Rovers, mot eit vederlag på 8 millionar pund. Allereie 24. februar 2002 opplevde Cole høgdepunktet med Blackburn, i ligacupfinalen mot Tottenham Hotspur vart han matchvinnar med si 2-1-skåring. Frå sommaren 2004 spelte han ein sesong i kvar av klubbane Fulham FC, Manchester City og Portsmouth FC. Cole la opp i november 2008, han spelte til dess for Nottingham Forest.
Demring
Demring er ei visegruppe/folkemusikkguppe frå Askøy. Demring reiser rundt med eit program for Folkeakademiet i Hordaland, kalla «Audslegt rop mot bratt fjell». Programmet er basert på songar av Olav Lavik og Vigleik Dyrøy. Vigleik Dyrøy var tidlegare medlem av musikkgruppa Fenring.
Aurora-massakren
Aurora-massakren, òg kjend som Batman-massakren, fann stad 20. juni 2012 på Century Theatres i Aurora i Colorado i USA då ein væpna mann iført gassmaske opna eld i ein av kinosalane i bygningen. Det hadde gått 30 minutt av Batman-filmen The Dark Knight Rises då 12 personar vart drepne og 59 skadde.
Gene Martynec
Eugene Martynec er ein kanadisk musikar og produsent. Han vart først kjend som gitarist i Bobby Kris & The Imperials i august 1965. Han forlet gruppa i mai 1967 og danna Kensington Market i lag med Keith McKie, Alex Darou og Jimmy Watson.
Martynec er òg kjend som plateprodusent. Han vann Junoprisen som årets produsent i 1981 for arbeidet på Bruce Cockburn sin «Tokyo» og Rough Trade sin «High School Confidential». Han har òg spelt med Lou Reed på hans Berlin i 1973.
Klase
Klase er ein blomestand der blomane sit på ein felles ugreina hovudstengel.
Ein einsidig klase har alle blomane festa på éi side av stengelen, som til dømes liljekonvall, eller på fleire sider, som nesleklokke. Ein samansett klase består av småklasar som er klaseliknande ordna, slik som syrin. Vinranker blomstrar i slike samansette klasar, slik at fruktene ender opp som ein drueklase.
Al Jawah
Al Jawah er ein landsby i Jizan-regionen, sørvest i Saudi-Arabia.
Mount Hooker i Antarktis
Mount Hooker er eit avrunda fjell på over 3800 moh, som ligg like sør for Mount Lister i Royal Society Range i Victoria Land i Antarktis. Det vart oppdaga av Discovery-ekspedisjonen, som namngav det etter Sir Joseph Dalton Hooker.
Steve Hunter
Steve «The Deacon» Hunter er ein amerikansk gitarist, mest kjend for samarbeidet sitt med Lou Reed og Alice Cooper. Han spelte først i Mitch Ryder sitt Detroit, før han starta ein lange samarbeidsperiode med plateprodusenten Bob Ezrin.
I 1970-åra spelte han på fem Alice Cooper-album, fire av dei produserte av Ezrin, mellom andre Billion Dollar Babies og Muscle of Love. Då Alice Cooper vart soloartist, vart Hunter med og spelte på det banebrytande albumet Welcome to My Nightmare i 1975 samt på konsertane, i lag med gitarist Dick Wagner, som Hunter alt hadde spelt i lag med ei stund, som på konsertalbumet til Lou Reed Rock 'n' Roll Animal. Han og Wagner spelte òg på solodebutalbumet til Peter Gabriel.
Det første samarbeidet hans med Lou Reed var på Berlin i 1973.
Mary Robinson (1757–1800)
Mary Robinson var ein engelsk forfattar, skodespelar og offisiell elskarinne til prinsen av Wales, den seinare kong Georg IV av Storbritannia.
Som diktar tilhøyrde Mary Robinson romantikken, kjend som «den engelske Sapfo», og inspirerte Samuel Taylor Coleridge. Ho var også kjend for si rolle som Perdita i The Winter's Tale av Shakespeare.
Liv
Mary Robinson var fødd i Bristol som dotter av marinekapteinen John Darby og kona hans Hester, fødd Seys. Faren forlet familien då Mary var barn. For å forsørga familien på fem barn starta mora ein skule for unge jenter der Mary underviste som tenåring. John Darby fekk skulen stengd under ei kortvarig vitjing til familien, noko han som mann hadde høve til etter engelsk lov.
Mary gjekk motvillig inn i eit fornuftsekteskap med Thomas Robinson som viste seg å likevel ikkje vera så gagnleg. Robinson hadde hevda å vera arving til ein formue, noko som ikkje stemde, men hadde likevel ein overdådig livsstil. Han hadde også fleire forhold utanfor ekteskapet. Det pengelause paret flykta til Wales, der Mary fekk si einaste dotter, Mary Elizabeth. Etter at dei blei innhenta av kreditorane levde familien over eit år i gjeldsfengsel. I denne tida skreiv Mary Robinson si første diktsamling, Captivity, som ho fekk gjeve ut med støtte av Georgiana Cavendish, grevinna av Devonshire.
Teater
Mary Robinson var allereie lagt merke til av teaterprodusenten David Garrick. Etter å ha sloppe fri frå fengsel bestemte ho seg for å satsa på ein karriere som skodespelar. Hennar første rolle var som Julie i Romeo og Julie ved Theatre Royal Drury Lane i London i desember 1776. Ho blei særleg kjend for å spela bukseroller, og gjorde stor suksess som Viola i Twelfth Night og Rosalind i As You Like It. Hennar best kjende rolle var likevel Perdita i Florizel and Perdita, ei tilpassa utgåve av The Winter's Tale, i 1779. Det var under denne oppsettinga at den no tjueeinårige Mary blei lagt merke til av den unge prinsen av Wales, som tilbaud henne 20 000 pund for å bli elskarinna hans.
Mary Robinson hadde seinare fleire forhold, mellom anna med soldaten Banastre Tarleton, som hadde utmerka seg i Den amerikanske sjølvstendekrigen. Forholdet deira varte i rundt 15 år og dei vitja Frankrike og Tyskland saman. Til slutt gifta Tarleton seg likevel med ei anna, Susan Bertie, den uektefødde dottera og arvingen til Robert Bertie, den fjerde greven av Ancaster og Kesteven. I 1783, 26 år gammal, blei Mary Robinson delvis lamma av ein mystisk sjukdom.
Mount Holm-Hansen
Mount Holm-Hansen er eit markant fjell med ei høgd opp mot 1920 moh mellom den nedre David Valley og Bartleybreen i Asgard Range i Victoria Land i Antarktis. Det vart namngjeve av Advisory Committee on Antarctic Names i 1997 etter Osmund Holm-Hansen, ein plantefysiolog, som i 1959–60 var ein av dei første amerikanske forskarane som vitja og utførte forsking i både Taylor Valley og Wright Valley. Holm-Hansen var ein forskingsbiolog ved Scripps Institution of Oceanography frå 1962, og det omfattande feltarbeidet hans frå 1976 omfattar studiar av mikrobielle populasjonar i McMurdo Sound, Rosshavet og andre havområde sør for Den antarktiske konvergensen.
Mary Robinson (1757–1800)
Teater
I denne tida skreiv Mary Robinson ei rekkje dikt knytt til kjærleik og problem rundt han, som i sonettekrinsen Sappho and Phaeon. Mot slutten av 1830-åra var ho kjend som «den engelske Sapfo». Ho gav ut fleire dikt under psevdonym, som den biske peparmøya Tabitha Bramble, mannsnamnet Oberon og kvinnenamnet Bridget.
Krås
Krås eller muskelmage (latin ventriculus) er ein del av fordøyingssystemet til fuglar. Han er den største og kraftigaste delen av magesekken deira. Kråsen har gjerne sterkt muskuløse veggar og indre hornaktig overtrekk. Føda blir krysta og elta av musklane i kråsen. Fuglar som lever av harde fødeemne kan også sluka ein del småstein som gjer kråsen til eit svært effektivt tyggeapparat.
Mary Robinson (1757–1800)
Teater
I tillegg til dikt skreiv ho seks romanar, to skodespel, ein feministisk tekst og ein ufullend sjølvbiografi. Særleg romanane selte godt og blei omsett til fleire språk. Fleire av dei hadde sjølvbiografiske trekk. Lik den samtidige Mary Wollstonecraft gjekk Robinson i bresjen for kvinnerettar. Ho kritiserte stoda til ekteskapet i samtida si, og støtta den franske revolusjonen.
Mary Robinson døydde fattig seint i 1800, 42 år gammal, etter fleire år med skrantande helse. Dottera Mary Elizabeth, som også var forfattar, overlevde henne.
Indrebergbreen
Indrebergbreen er ein isbre som flyt til sjøen like vest for Indreberg på kysten av Dronning Maud Land. Han vart kartlagt frå landmålingar og flyfoto tekne under Den japanske antarktisekspedisjonen (JARE), 1957–62, og kalla opp etter nærliggande Oku-hyoga, som fekk namnet Indre Brenabben på norsk av Norsk Polarinstitutt i 1973.
Oberstbreen
Oberstbreen er ein isbre som drenerer vestsida av Balchenfjella i Sør-Rondane. Han vart kartlagt av norske kartografar i 1957 frå flyfoto tekne under U.S. Navy Operasjon Highjump i 1946–47, og namngjeven Oberstbreen på grunn av tilknytinga til Balchenfjella. Bernt Balchen, ein kjend norsk pilot i Arktis, fekk rangen oberst i U.S. Army Air Force i andre verdskrigen.
Spindalis
Slekta var tidlegare rekna som medlem av tanagarfamilien, Thraupidae, men frå 2017 er sett inn i sin eigen familie Spindalidae.
Artslista
Spindalis i rekkjefølgje etter EBird/Clements Checklist v2017 med norske namn etter Norske navn på verdens fugler:
Malton i North Yorkshire
Malton er ein by i grevskapet North Yorkshire i England. Han har kring 4000 innbyggjarar og ligg nord for elva Derwent, som dannar den historiske grensa mellom North og East Riding of Yorkshire. På andre sida av Derwent ligg Norton
Malton er eit lokalt handelssentrum.
Sunnylven prestegard
Sunnylven prestegard ligg oppi skråninga nord for Hellesyltfossen, medan kyrkja ligg i skråninga på sørsida.
Den nyklassisistiske hovudbygningen vart teikna av Ole Landmark og oppført i 1921. På baksida av denne er eit freda stabbur frå 1600- eller 1700-talet som vart flytta til staden frå den tidlegare prestegarden omkring 1860.
Aard el Borj
Aard el Borj er eit fjell sør i Libanon. Det har ei høgd på 671 meter over havet.
Teretistris
Teretistris er ei biologisk slekt av to fugleartar som har hatt uklår plassering innanfor den biologiske ordenen Passeriformes, sporvefuglar. Dei er endemiske for Cuba.